POSTER PREZENTACIJA – UPUTSTVO ZA PRIPREMU

Putem sistema za prijavu rada, neophodno je izabrati željenu vrstu prezentacije

TEHNIČKE KARAKTERISTIKE POSTERA

Poster za prezentaciju rada se izrađuje na B1 formatu papira (707mm × 1000mm) i ne sme preći navedene dimenzije. Gramaža papira na kojem se izrađuje poster ne bi trebalo da bude manja od 140 g/m².

SADRŽAJ POSTERA

Ispod zaglavlja postera, u odgovarajućim tekstualnim poljima, obavezno se upisuju naslov rada, i podaci o autoru/autorima i institucijama, na način naznačen u uglednoj formi.

Propisane veličine i stil fontova:

1. Naslov rada – Times New Roman, 72 pt, Centered, All Caps (osim u slučaju da u naslovu figuriraju formule ili specijalni znaci za koje se zahteva da budu pisani malim slovom),
2. Podaci o autoru/autorima i instituciji/institucijama – Times New Roman, 28 pt, Centered

Autorima se preporučuje da poster sadrži sledeće celine:

* Sažetak – opis istraživanja u kratkim crtama, izdvojiti i predstaviti rezultate;
* Uvod – naglasiti ciljeve koja su postavljena u istraživanju;
* Metod – predstaviti način kako je sprovedeno istraživanje (uzorak, mesto, vreme, merni instrument, primenjene statističke metode ukoliko su korištene);
* Rezultati – za prezentaciju rezultata koristiti jednostavne grafičke prikaze (tabele, grafikone, slike) i uz njih obavezne legende radi lakšeg snalaženja;
* Diskusija - obuhvata analizu dobijenih rezultata, i to onim redosledom kojim su rezultati predstavljeni, pri čemu se svi ovi rezultati porede sa već objavljenim rezultatima sličnih istraživanja;
* Zaključak – trebalo bi da bude kratak i jasan; istaknuti i ostali rezultati, trendovi kao i smernice budućih istraživanja;
* Literatura – Literatura se navodi po APA standardu (sedmo izdanje);

Napomena: Molimo vas da imate u vidu da način prezentacije rada ne umanjuje njegovu vrednost, te da će se svi prihvaćeni i izloženi radovi naći u Zborniku radova Pedagoškog fakulteta bez naznake forme u kojoj su bili prezentovani.